
DÖNTÉS R A M P A – tábor
2020. augusztus 18-23.


Kedves Táborozók, tisztelt Szülők!

Közeleg a tábor ideje, igyekszem összefoglalni a legfontosabb tudnivalókat.

A tábor helyszíne Galambok, Ady út 1., katolikus plébánia

A tábor kezdete.
Augusztus 18-án kedd reggel 7:50-kor találkozunk a Pécs-Belvárosi Református templom udvarán. Külön busszal, illetve autóval megyünk Galambokra. Aki NEM lesz ott valamiért 7:50-kor és ezt még nem jelezte, mielőbb szóljon!
Akik kerékpárral jön, velük 17-én reggel találkozunk, erről itt van minden részlet.

A tábor vége
Augusztus 23-án vasárnap ebéd után busszal, illetve autóval megyünk Nagykanizsára, onnan 14:51-kor induló vonattal 17:39-re érünk Pécsre. Táborzáró istentisztelet augusztus 23-én vasárnap 18:00-kor lesz a Belvárosi Református Templom gyülekezeti termében. Szeretettel várjuk a családtagokat, barátokat! Egy tálca szendvicset, pogácsát vagy süteményt köszönettel elfogadunk.

Egészségügyi nyilatkozat
Mindenki hozza magával a kitöltött három napnál nem régebbi egészségügyi nyilatkozatot. Ha valaki kicsit is köhög vagy hőemelkedése van, sajnos azonnal értesítenünk kell a szüleit és haza kell jönnie.

Koncert Galambokon
Szombat este 18:00-kor zenés áhítat lesz a galamboki református templomban. Nagyon messze van, de aki arra jár, szeretettel várjuk!

Étkezések
Első nap meleg ebéd az első étkezés. Útravalót csak jelképesen kell hozni. Vizet sokat!
Egész héten önellátók leszünk, örömmel fogadunk lekvárt, mézet, kolbászt, sajtot, zöldséget  a reggelihez és vacsorához. Gyümölcsöt, süteményt, édeset és sósat a tábori tízóraikhoz és uzsonnákhoz. Ha valaki nagyobb mennyiségben tud zöldséget vagy gyümölcsöt hozni, kérjük, hogy előre jelezze!

Részvételi díj
17.500 Ft. A tábor kezdetéig kérjük befizetni a hátralékot a RAMPA Alapítvány bankszámlájára: CIB 10700354-43379408-51100005 vagy készpénzben is jó a tábor elején.

Hoznivalók
· Hálózsák, lepedő, párna (ki mit szeretne, semmilyen ágyneműt nem kapunk)
· Egészségügyi nyilatkozat 
· Diák-igazolvány vagy más kedvezményre jogosító igazolvány (pl. MÁK-kártya)
· Hangszer, amin játszani tudtok vagy szerettek
· Kirándulós, játszós ruha minden időre (nagy esőre is!)
· Váltás cipő, esőkabát
· Kis hátizsák kiránduláshoz
· Vizes flakon
· Tisztasági felszerelés
· Íróeszköz

Mire nincs szükség?
· Költőpénz
· Saját részre „nasi”, mivel közösből gazdálkodunk
· Kütyük – akinél telefon van, azt kérjük, hogy kikapcsolva a táskában legyen. Ha gond van, jelentkezünk. Ha sürgősen szeretnék a szülők gyermekeiket elérni, a lenti számokat hívhatják

Szeretettel várunk!

Elérhetőségeink 
Laki Tamás – 06 70 33 70 623 – a tábor idején is
Laki Tamásné (Eszter) – 06 30 298 67 68
